**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS ANTIKORUPCIJOS KOMISIJOS SUDARYMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Klaipėdos miesto savivaldybė tarybos (toliau – Taryba) 2019-05-30 sprendimo Nr. T2-128 „Dėl Klaipėdos miesto savivaldybės tarybos Antikorupcijos komisijos sudarymo“ 1 punktu sudaryta Klaipėdos miesto savivaldybės tarybos Antikorupcijos komisija iš 13 narių ir patvirtintas šio komiteto narių vardinis sąrašas: Tarybos nariai: Arūnas Barbšys, Arvydas Cesiulis, Vidmantas Dambrauskas, Rimantas Didžiokas, Vytis Radvila, Arūnas Tuma, Judita Simonavičiūtė, Alina Velykienė; Rita Borta, Klaipėdos miesto Alksnynės seniūnaitė; Jaroslav Dvorak, asociacijos Klaipėdos Marių bendruomenės deleguotas atstovas; Antanas Gimbutas, Klaipėdos miesto Dviračių treko seniūnaitis; Virginija Jurgilevičienė, Klaipėdos miesto Universiteto seniūnaitė; Mindaugas Prialgauskas, Klaipėdos miesto Švyturio seniūnaitis.

Lietuvos Respublikos vietos savivaldos įstatymo 33 straipsnio 3 dalyje reglamentuojama, jog seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį savivaldybės tarybos posėdį susirenka ir prisiekia išrinktos savivaldybės tarybos nariai. Klaipėdos miesto savivaldybės administracijos direktoriaus 2019-08-16 įsakymu Nr. AD1-1126 „Dėl 2019–2023 m. kadencijos Klaipėdos miesto savivaldybės seniūnaičių rinkimo“ buvo paskelbti 2019-2023 metų kadencijos seniūnaičių rinkimai. 2019-10-18 Nr. AD1-1327 „Dėl 2019–2023 m. kadencijos Klaipėdos miesto savivaldybės seniūnaičių sąrašo patvirtinimo“ (su pakeitimais) buvo patvirtinti išrinkti seniūnaičiai. Klaipėdos miesto savivaldybės administracija 2020-01-06 raštu Nr. TAS-1, pateikė išplėstinės seniūnaičių sueigos posėdžių protokolus, kuriuose posėdžio metu išrinkti ir teikiami į Tarybos Antikorupcijos komisiją seniūnaičiai. 2019-12-12 Baltijos-Marių išplėstinės seniūnaičių sueigos metu į Tarybos Antikorupcijos komisiją buvo deleguoti: Vilija Malakauskienė ir Audronė Zalumskienė (2019-12-17 Klaipėdos miesto savivaldybės administracijos Baltijos-Marių išplėstinės seniūnaičių sueigos posėdžio protokolas Nr. ADM-596). 2019-12-19 Klaipėdos miesto Danės-Pajūrio išplėstinės seniūnaičių sueigos metu į Tarybos Antikorupcijos komisiją buvo deleguoti: Tomas Meškinis, Rita Borta, Renaldas Kulikauskas (Klaipėdos miesto Danės-Pajūrio išplėstinės seniūnaičių sueigos protokolas Nr. 2019/12/19). 2020-02-27 Marių - Baltijos išplėstinės seniūnaičių sueigos metu į Tarybos Antikorupcijos komisiją buvo deleguoti: Vilija Malakauskienė ir Audronė Zalumskienė (2020-02-26 Klaipėdos miesto savivaldybės administracijos Marių-Baltijos išplėstinės seniūnaičių sueigos posėdžio protokolas Nr. 2). 2020-02-28 Klaipėdos miesto Danės-Pajūrio išplėstinės seniūnaičių sueigos metu į Tarybos Antikorupcijos komisiją buvo deleguoti: Tomas Meškinis, Rita Borta, Renaldas Kulikauskas (Klaipėdos miesto Danės-Pajūrio išplėstinės seniūnaičių sueigos protokolas Nr. 2020/02/28).

Pasikeitus seniūnaičių sudėčiai, rengiamas tarybos sprendimo projektas dėl Tarybos Antikorupcijos komisijos narių pakeitimo.

**2.** **Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 15 straipsnio 1 dalimi, 16 straipsnio 2 dalies 6 punktu, Klaipėdos miesto savivaldybės tarybos Antikorupcijos komisijos nuostatų, patvirtintų Klaipėdos miesto savivaldybės tarybos 2015 m. liepos 31 d. sprendimu Nr. T2‑209 „Dėl Antikorupcijos komisijos sudarymo ir jos nuostatų patvirtinimo“, 11 punktu. Nuostatų 11 punkte reglamentuojama, jog Komisija sudaroma Tarybos sprendimu iš 13 narių: 8 Tarybos narių, kurių kandidatūras teikia savivaldybės meras, ir 5 seniūnaičių arba seniūnaičių ir visuomenės atstovų, iš kurių būtų ne mažiau kaip 3 seniūnaičiai. Seniūnaičių kandidatūras teikia seniūnaičių sueiga. Lietuvos Respublikos vietos savivaldos įstatymo 33 straipsnio 3 dalyje reglamentuojama, jog seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį savivaldybės tarybos posėdį susirenka ir prisiekia išrinktos savivaldybės tarybos nariai.

**3. Kokių rezultatų laukiama.**

Tarybai priėmus šį sprendimą, bus sudaryta naujos sudėties Klaipėdos miesto savivaldybės tarybos Antikorupcijos komisija.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos. Teigiamos pasekmės – vadovaujantis teisės aktų nuostatomis sudaryta Klaipėdos miesto savivaldybės tarybos veiklos Antikorupcijos komisija.

**PRIDEDAMA:**

1. Teisės aktų ištraukos, 2 lapai;

2. Informacija dėl seniūnaičių rinkimo ir delegavimo, 22 lapai.

|  |  |
| --- | --- |
| Klaipėdos miesto savivaldybės meras | Vytautas Grubliauskas |
|  |  |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos komisijos**

1. Savivaldybės taryba savo įgaliojimų laikui sudaro Etikos komisiją ir Antikorupcijos komisiją. Savivaldybės taryba šių komisijų pirmininkus mero teikimu skiria iš šių komisijų narių. Jeigu yra paskelbta savivaldybės tarybos opozicija, Etikos komisijos ir Antikorupcijos komisijos pirmininkų kandidatūras iš šių komisijų narių meras teikia savivaldybės tarybos opozicijos rašytiniu siūlymu, pasirašytu daugiau kaip pusės visų savivaldybės tarybos opozicijos narių, reglamento nustatyta tvarka. Jeigu savivaldybės tarybos opozicija nepasiūlo Etikos komisijos ir Antikorupcijos komisijos pirmininkų kandidatūrų, Etikos komisijos ir Antikorupcijos komisijos pirmininkus savivaldybės taryba iš šių komisijų narių skiria mero teikimu. Komisijų atsakingųjų sekretorių pareigas atlieka savivaldybės administracijos direktoriaus paskirti valstybės tarnautojai, šios funkcijos įrašomos į jų pareigybės aprašymą.

**16 straipsnis. Savivaldybės tarybos kompetencija**

<...>

2. Išimtinė savivaldybės tarybos kompetencija:

6) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas;

<...>

**33 straipsnis. Seniūnaitijų sudarymas ir seniūnaičio statusas**

**<...>**

3. Seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį savivaldybės tarybos posėdį susirenka ir prisiekia išrinktos savivaldybės tarybos nariai. <...>

<...>

 PATVIRTINTA

Klaipėdos miesto savivaldybės

 tarybos 2016 m. birželio 23 d.

 sprendimu Nr. T2-184

**KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

29. Komisijos ir visuomeninės tarybos, jų sudarymas ir darbo tvarka.

29.1. Taryba savo įgaliojimų laikui sudaro Administracinę komisiją, Etikos komisiją ir Antikorupcijos komisiją. Taryba šių komisijų pirmininkus mero teikimu skiria iš šių komisijų narių. Jeigu yra paskelbta Tarybos opozicija, Etikos komisijos ir Antikorupcijos komisijos pirmininko kandidatūras iš šių komisijų narių meras teikia Tarybos opozicijos rašytiniu siūlymu, pasirašytu daugiau kaip pusės visų Tarybos opozicijos narių. Meras ne vėliau kaip prieš 10 darbo dienų iki Tarybos posėdžio raštu kreipiasi į Tarybos opozicijos pirmininką dėl Etikos komisijos ir Antikorupcijos komisijos pirmininko kandidatūros siūlymo. Tarybos opozicijos siūlymas turi būti pateiktas raštu ne vėliau kaip prieš 5 darbo dienas iki Tarybos posėdžio. Jeigu Tarybos opozicija nepasiūlo Etikos komisijos ar Antikorupcijos komisijos pirmininko kandidatūros, Etikos komisijos ar Antikorupcijos komisijos pirmininką Taryba iš šių komisijų narių skiria mero teikimu. Tarybos opozicija tą pačią kandidatūrą gali siūlyti ne daugiau kaip du kartus. Jeigu antrą kartą iš eilės Taryba nepritaria Tarybos opozicijos siūlomai tai pačiai kandidatūrai, Tarybos opozicija turi siūlyti kitą kandidatūrą. Ta pati tvarka galioja ir mero teikiamai kandidatūrai. Administracinės komisijos, Etikos komisijos ir Antikorupcinės komisijos pirmininkai skiriami slaptu balsavimu.

|  |
| --- |
|  |
|  |
|  |
|  |
| PATVIRTINTA |
| Klaipėdos miesto savivaldybės |
| tarybos 2020 m. kovo 23 d. liepos 31 d. sprendimu Nr. T2-209 |
|  |
| *(Klaipėdos miesto savivaldybės* |
| *tarybos 2017 m. birželio 29 d. sprendimu**Nr. T2-157 pakeitimas)* |

**ANTIKORUPCIJOS KOMISIJOS**

**NUOSTATAI**

<...>

17. Komisija sudaroma Tarybos sprendimu iš 13 narių: 8 Tarybos narių, kurių kandidatūras teikia savivaldybės meras, ir 5 seniūnaičių arba seniūnaičių ir visuomenės atstovų, iš kurių būtų ne mažiau kaip 3 seniūnaičiai. Seniūnaičių kandidatūras teikia seniūnaičių sueiga. Visuomenės atstovų (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai) kandidatūrų sąrašą, sudaromą atsižvelgiant į dokumentų pateikimo laiką, teikia savivaldybės meras. Jeigu pateikti ne visi, nevisiškai, neteisingai užpildyti dokumentai arba jie neatitinka dokumentams keliamų reikalavimų, arba pateikti neteisingi duomenys, dokumentų pateikimo laikas skaičiuojamas nuo visų arba papildytų (patikslintų) dokumentų gavimo dienos.

Kvietimą viešiesiems juridiniams asmenims teikti visuomenės atstovų kandidatūras į Komisijos narius skelbia savivaldybės meras Klaipėdos miesto savivaldybės interneto svetainėje (www.klaipeda.lt). Kvietime pateikiama informacija apie šių kandidatų registracijos pradžią. Registracija vykdoma 15 darbo dienų, terminą pradedant skaičiuoti kitą darbo dieną nuo informacijos paskelbimo. Paskelbus kvietimą teikti kandidatūras, visuomenės atstovų kandidatūras teikiantys viešieji juridiniai asmenys Klaipėdos miesto savivaldybės tarybos ir mero sekretoriatui turi pateikti šiuos dokumentus:

1. viešojo juridinio asmens įgalioto atstovo kandidatūros rašytinį siūlymą;

2. sutikimą būti kandidatu į Komisijos narius;

3. kandidato asmens tapatybę patvirtinančio dokumento kopiją;

4. dokumentą, patvirtinantį asmens gyvenamosios vietos deklaravimą Klaipėdos mieste;

5. kandidato ryšį su viešuoju juridiniu asmeniu patvirtinantį dokumentą;

6. nepriekaištingos reputacijos deklaraciją (priedas).

Dokumentai patikrinami ir visuomenės atstovų kandidatūras teikiantys viešieji juridiniai asmenys per 5 darbo dienas informuojami apie siūlomos kandidatūros įtraukimą į sąrašą arba pateiktų dokumentų trūkumus, kuriuos gali ištaisyti per 3 darbo dienas, taip pat informuojami, kad dokumentų pateikimo laikas skaičiuojamas nuo visų arba papildytų (patikslintų) dokumentų gavimo dienos.

<...>.